ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660049208

ขอให้แก้ไขปัญหาการตั้งร้านจำหน่ายอาหารตามสั่งบนบาทวิถี บริเวณด้านหน้าอาคารทวิน ทาวเวอร์ ถนนพระราม 6 แขวงปทุมวัน เขตปทุมวัน กรุงเทพมหานคร จุดสังเกตร้านดังกล่าวจะตั้งอยู่บนบาทวิถีหน้าอาคารทวินฯ เลยสำนักงานเขตปทุมวันมาประมาณ 500 เมตร จะพบเห็นร้านอยู่ทางด้านขวาอยู่ติดกับถนนใหญ่เส้นหลัก โดยมีเจ้าของร้านเป็นบุคคลเพศหญิง (ไม่ทราบชื่อ-นามสกุล) อายุประมาณ 30 ปี ลักษณะผอม ผิวขาว สูงประมาณ 130 เซนติเมตร (ตามผู้ร้องแจ้ง) และมีลูกน้องเป็นแรงงานต่างด้าว (ไม่ทราบสัญชาติ) จำนวนประมาณ 4-5 คน เพศชาย 3 คน และเพศหญิง 2 คน (ไม่ทราบชื่อ-นามสกุลและรูปพรรณสัณฐาน) โดยใช้เป็นรถกระบะตู้ทึบทำการเปิดกิจการจำหน่ายอาหารตามสั่ง ช่วงเวลากลางคืนบนบาทวิถี เปิดร้านตั้งแต่เวลาประมาณ 19.00-02.00 น. เมื่อปิดร้านเลิกจำหน่ายจะทำการจอดรถไว้ที่เดิมโดยใช้โต๊ะเก้าอี้ทับไว้ให้ดูเหมือนรถเสีย โดยรถที่ใช้ในการเปิดร้านนั้นจะมีจำนวน 2 คัน เป็นรถกระบะ ยี่ห้อ TATA สีขาว (ไม่มีทะเบียน), TOYOTA สีดำ (ไม่มีทะเบียน) ได้เปิดจำหน่ายอาหารตามสั่งช่วงเวลากลางคืน พบเห็นเป็นเวลาประมาณ 1 เดือน  ส่งผลให้ประชาชนที่เดินสัญจรไป-มา ไม่ได้รับความสะดวก และเดินกันลำบาก จึงประสงค์ให้หน่วยงานที่เกี่ยวข้องเข้าตรวจสอบและแก้ไขปัญหาดังกล่าวเพื่อบรรเทาความเดือดร้อนให้กับประชาชน // เบื้องต้นแจ้งรายงานผลการปฏิบัติงานให้ผู้ร้องทราบว่า กรุงเทพมหานคร โดยสำนักงานเขตปทุมวัน ขอขอบคุณที่แจ้งข้อมูล ฝ่ายเทศกิจได้จัดเจ้าหน้าที่ชุดพื้นที่ตรวจสอบข้อร้องเรียนพบว่าเป็นผู้ค้าที่สำรวจเสนอเป็นผู้ค้านอกจุดผ่อนผันตามนโยบายของกรุงเทพมหานคร เจ้าหน้าที่จึงได้ประชาสัมพันธ์ให้ตั้งวางสิ่งของต่าง ๆ ให้เป็นระเบียบเรียบร้อย ให้ปฏิบัติตามเงื่อนไขของกรุงเทพมหานครกำหนด และให้ทำความสะอาดทางเท้าอย่างสม่ำเสมอ เพื่อบรรเทาความเดือดร้อนผู้ที่สัญจรไปมาบริเวณนั้น ทั้งนี้จักประสานไปยังสถานีตำรวจนครบาลปทุมวันเพื่อกวดขันวินัยจราจรต่อไป // แต่ปัจจุบันผู้ร้องยังคงพบเห็นว่า ในวันที่ 16 พฤศจิกายน 2566 เวลาประมาณ 10.32 น. มีพ่อค้าแม่ค้าที่มาค้าขายในบริเวณพื้นที่ฯ ได้มีการจอดรถตรงบาทวิถีสีขาวแดงที่เป็นเขตห้ามจอด ทำให้เกิดการจราจรติดขัดเป็นอย่างมาก เพราะบริเวณถนนดังกล่าว มีช่องทางการจราจร จำนวน 3 ช่องทาง แต่เมื่อพ่อค้าแม่ค้านำรถมาจอด ทำให้เหลือเพียง 1 ช่องทางจราจร ส่งผลให้ประชาชนที่สัญจรผ่านในเส้นทางดังกล่าวได้รับความเดือดร้อนเป็นอย่างมาก จึงประสงค์ให้หน่วยงานที่เกี่ยวข้องดำเนินการลงพื้นที่ตรวจสอบและแก้ไขปัญหา เพื่ออำนวยความสะดวกให้แก่ประชาชนที่สัญจรผ่านเส้นทางดังกล่าวต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata